*Par atklāta konkursa*

*“Zemsprieguma viendzīslas kabeļa 1000mm2 piegāde”*

*(ID Nr.RS/2022/54) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

Ar šo lūdzam apsvērt iespēju pagarināt iesniegšanas termiņu par divām nedēļām. Tā kā šis ir liels iepirkums un piegādes laiki ir diezgan gari, iespējams, divu nedēļu pagarinājums netraucēs jūsu grafikam attiecībā uz projektu, kuram jūs iegādājaties kabeli. Pagarinājums ļautu mums sagatavot labāku piedāvājumu, kas jums kā iestādei būtu izdevīgs.

**Atbilde:**

Ņemot vērā, ka atklāta konkursa ietvaros iepērkamie kabeļi ir paredzēti Eiropas Savienības Kohēzijas fonda līdzfinansētā projekta Nr. 4.5.1.1/22/I/001 “Rīgas tramvaja infrastruktūras pielāgošana zemās grīdas tramvaja parametriem” ietvaros veicamajiem būvdarbiem, un līdzfinansējuma apgūšanas termiņš ir ļoti ierobežots – visi būvdarbi jāpabeidz un jānodod ekspluatācijā līdz 2023.gada 31.decembrim, diemžēl nevaram pagarināt piedāvājumu iesniegšanas termiņu.

Iepirkumu komisijas priekšsēdētāja Karīna Meiberga